Militär-Max-Joseph-Ordn

Da **Militär-Max-Joseph-Ordn** is mit an Armeebefej vom 1. Meaz 1806 rickwirkend zum 1. Jenna 1806 vom boarischen Kini Maximilian I. Joseph gstifdt worn und is da hächste militearische Vadeanstordn vom Kinireich Bayern gwen. Sei Devise hod VIRTUTI PRO PATRIA (Topfakeit fias Vodaland) ghoaßn. Da Voagänga-Ordn is des kurpfoiz-boarische Militea-Ehrenzoachn gwen.

## Ordnsklassn
Da dreiklassige Ordn (Großkreiz, Kommandeur, Ritta) is fia boarische Biaga ohne Odl mit dem ned erblichn Odlstand vo da Ritterklass vabundn. De Ordnsträga hom zu eanan Familiennama den Zuasotz „Ritta vo“ griagt. Außadem hom sechse vo de Großkreiz Onsprich auf a jarigs Einkomma vo 1.500 *fl* (Gulden), ochte vo de Kommandeurs vo 500 *fl* und fuchzge vo de Ritta vo 300 *fl* ghobt.

In da Olog 1 zum Befejh sand in 30 Artikeln olle Kriterien fia de Aufnahm in den Ordn und sunstige Vorgobn bschriebn, in da Oloag 2 de easchtn 6 Großkreiz, 8 Kommandeurs und 49 Ritter namentlich aufglist, die Ansprich auf de entsprechendn Pensiona ghobt hom (Obaleitenant Franz vo Fortis is da 50. Berechtigte gwen, is oba bei da Aufstellung vo dem Verzeichnis ibasegn worn).

## Statutn und Erfordaniss
* Des fria valiahne Militea-Ehrnzeichen werd durch an Militea-Vadeanst-Ordn, speziej vom militearischn Max-Joseph-Ordn, easetzt und mit am guad oglegtn Fond ausgstott.
* Da Kini und Stifta is da Großmoasta vom Ordn.
* Den Ordn kennan nur Offizia valiahn griagn, ohne dass aufm Dienstgrad, de Truppengattung, aufn Glam, auf d'Herkunft, aufn Rang und andere Umständ gocht werd. Alloa Generale kennan des Großkreiz kriagn.
* Fia a endliche Zoi von Groß- und Kommandeurskreiza und Ritta is a Pension eigricht.
* Fia de Aufnahm in den Ordn sand „hierzu tapfere Thaten gefordert, und zwar solche, die ein Offizier entweder ohne Verantwortung hätte unterlassen können, und zum Nutzen der Armee gereichen, oder welche mit außerordentlicher Klugheit, oder Muth und Entschlossenheit zur besonderen Ehre und Vortheil der Armee oder der Truppe ausgeführt worden sind.“.
* De bsunders brave Tat is mit Beweis und Zeignnennung dem Kommandiarenden General vorzlegn; dann wead ibapriaft, ob fia de Tat ned de Monschoftn vahoazt worn san;
* Zamkunft vom Kapitel, Diskursch iba de Tat und Vorlag zua Entscheidung beim Großmoasta;
* Zuastimmung vom Großmoasta, feierliche Aushändigung vom Ordnszoacha;
* De Pensionsansprich gejtn ab den Tog vo da topfan Tat;
* Noch'm Obleben von an Ordensträgers muaß da Ordn an'n Großmoasta zruckgschickt wern.
* Ordensträger, de wo an Deanst quittiern, valian de Ordnspension.
* Noch Vaibn vo ana militearischen oda zivuin Stroftat muaß da Ordn auf da Stej anan Großmoasta zruckgebn wean.
* Fia de Vawoitung vo de Aktn wead a Ordnsarchivar, -kanzelist und oa Ordnsdeana jewei mit am gscheitn Ghoit ogstejd.

## Insignien
De Kreiz vo da jeweilign Stuafa untascheidn si alloa in da Gräß. Des Ordnszoacha is a goidbordiads weiß Maltesakreiz mit goidne Kuglspitzn und goidne Stroihn zwischn de Kreizoarm. Letztaere hod nua as Großkreiz. Des blau emailliade Medaillon zoagt de goidan gschriebne Ordnsdevise. Ibarn Kreiz is a goidne Krone obrocht. Da ochtstrohlige Bruststern zum Großkreiz ist suiban und auf eam is des Ordnskreiz drom.

## Großmoasta vom Militär-Max-Joseph-Ordn
Da Großmoasta vom Ordn is oiwai da Kini gwen, außa unta da Regentschaft vom Otto I., dea vo 13. Juni 1886 bis 12. Dezemba 1912 vom Prinzregenten Luitpold, und vo 12. Dezemba 1912 bis 5. Novemba 1914 vom Prinzn Ludwig vo Bayern (Ludwig III.) vatretn worn is. Da Kini Ludwig III. hod im Aprui 1919 bstimmt, dass da Felix Graf von Bothmer de Rechdt und Befugniss vom (stejvstretndn) Großmoasta ibatrogn griagt. Des Amt hod a bis zum 10. Dezember 1932 ghobt. Da Kronprinz Rupprecht vo Bayern is sei Nochfoiga vom 10. Meaz 1933 bis 2. August 1955 gwen. Danoch is des Amt aufn Chef vom Haus Wittelbach ibaganga. Da Herzog Albrecht vo Bayern is seinazeit vo seim Onkl Prinz Franz vo Bayern vom 13. Oktoba 1955 - bis 25. Jenna 1957 vatretn worn.

## Großkanzler vom Militär-Max-Joseph-Ordn
Durch Armeebefejl vom 22. Meaz 1806 hod da Kini an Generallieutenant Johann Nepomuk von Triva zum Groußkanzla vom Ordn bstimmt. Sei Nochfoiga is da Fejdmarschall Fürst von Wrede worn. Noch seim Oblebn hobm de Aufgaom vom Groußkanzla de amtiarenden Kriagsminista oda a vo eam Beauftroagta ibanomma. Am 22. August 1878 is da General vo da Infanterie Ludwig Freiherr von und zu der Tann-Rathsamhausen zum Groußkanzla eanennt worn. Noch seim Oblebn am 26. Aprui 1881 san wieda de jeweilign Kriagsminista eingsetzt worn.

Nochm Erschtn Wejdkriag hod da Karl Ritter von Fasbender ois Groußkanzler ab 1. Aprui 1919 wieda gmocht, vo Juli 1919 bis Feba 1921 hod da Konrad Krafft von Dellmensingen ibanomma, danoch is da Karl Ritter von Fasbender Groußkanzler bis Oktober 1932 gwen. Seine Nochfoiga san da Oskar Ritter von Xylander vo Mai 1933 bis Mai 1940 und da Albert Ritter von Schoch vo Juli 1940 bis März 1943 gwen. Vo 1944 bis 1. August 1951 hod da Ordnsarchivar Daniel Ritter von Pitrof die Amtsgschäft vom Groußkanzlar gmocht, wei de Stej damois vakant gwen is. Vo 27. Juni 1951 bis 15. Novemba 1954 hod a Vawoitungskommission des Amt vom Groußkanzla easetzt. Da Groußmoasta Rupprecht vo Bayern hod an Wilhelm Ritter von Leeb zum Groußkanzla eanennt, dea des Amt bis 29. Aprui 1956 ausgibt hod. Ab 10. Meaz 1955 is eam da Rudolf von Kramer zeascht ois Stejvatreta, noch seim Tod ois hauptamtlicha Groußkanzla nochgfoigt.

## Träger vom Militär-Max-Joseph-Ordn
Mitm Militea-Max-Joseph-Ordn sand a Offizier und Generale vo andan Nationa auszoachnet worn, im foigendn sand oba nua de boarischen Ordnsträga aufgfiat.

### Großkreiz
* Generalleutnant Johann Nepomuk Graf von Triva, (aufgnomma am 1. Meaz 1806, damois Chef vom Generalstab und vom geheima Kriags-Bureau)
* Generalleutnant Georg August Graf Ysenburg (aufgnomma am 1. Meaz 1806, damois Kommandierender in Franken)
* Generalleutnant Karl Baron Wrede (aufgnomma am 1. Meaz 1806, damois Kommandierender in Schwaben)
* Generalleutnant Christian Freiherr von Zweybrücken (aufgnomma am 1. Meaz 1806)
* Generalleutnant Erasmus von Deroy (aufgnomma am 1. Meaz 1806, damois Kommandierender in Bayern)
* Generalmajor K. H. Kronprinz Ludwig (aufgnomma am 1. Juni 1807, damois Kommandeur vo da Division "Wrede")
* General der Infanterie Jakob Ritter von Hartmann (aufgnomma am 19. Septemba 1870, damois kommandierender General vom II. Armee-Korps)
* General der Infanterie Ludwig Freiherr von und zu der Tann-Rathsamhausen (aufgnomma am 11. Oktober 1870, damois kommandierender General vom I. Armee-Korps)
* Generaloberst der Infanterie Kronprinz Rupprecht vo Bayern (aufgnomma am 23. August 1914, damois Oberbefehlshaber vo da 6. Armee)
* Generalfeldmarschall Prinz Leopold von Bayern (aufgnomma am 5. August 1915, damois Oberbefehlshaber der 9. Armee)
* General der Infanterie Felix Graf von Bothmer (aufgnomma am 4. Juni 1916, damois Oberbefehlshaber vo da Kaiserlich Deitschn Südarmee)
* General der Infanterie Karl Ritter von Fasbender (aufgnomma am 23. Aprui 1917, damois Kommandierender General vom I. boarischn Reserve-Korps)
* Generalleutnant Konrad Krafft von Dellmensingen (aufgnomma am 24. Oktoba 1917, damois Chef vom Generalstab vo da 14. Armee)

### Kommandeurkreiz
* Generalmajor Heinrich LII. Graf Reuß (aufgnomma am 1. März 1806, damois Generaladjutant vo da Infanterie)
* Generalmajor Justus Heinrich Siebein (aufgnomma am 1. März 1806, damois Brigadier)
* Generalmajor Franz Graf Minucci (aufgnomma am 1. März 1806, damois Brigadier)
* Oberst Anton Baron Vieregg (aufgnomma am 1. März 1806, damois im 1. Dragoner-Regiment "Minucci")
* Oberst Karl von Vincenti (aufgnomma am 1. März 1806, damois im 9. Linien-Infanterie-Regiment "Ysenburg")
* Oberstleutnant Maximilian Graf von Spreti (aufgnomma am 1. März 1806, damois im 6. Linien-Infanterie-Regiment "Herzog Wilhelm")
* Major Franz Elbracht (aufgnomma am 1. März 1806, damois im 3. Cheveaulegers-Regiment "Leiningen")
* Major Kaspar Hepp (aufgnomma am 1. März 1806, damois im 8. Linien-Infanterie-Regiment "Herzog Pius")
* Oberst Franz Xaver Freiherr von Dallwigk (aufgnomma am 15. Mai 1809, damois Kommandeur vom 13. Linien-Infanterie-Regiment)
* Generalmajor Peter von Delamotte (aufgnomma am 29. Oktober 1813, damois Brigadier)
* Generalleutnant Karl Graf von Beckers (aufgnomma am 30. Oktober 1813, damois Kommandeur vo da 2. Division)
* Generalmajor Karl von Dietz (aufgnomma am 1. Feba 1814, damois Kommandeur vo ana Kavallierie-Brigade)
* Generalmajor Georg von Habermann (aufgnomma am 17. Feba 1814, damois Brigadier)
* General der Infanterie Jakob Ritter von Hartmann (aufgnomma am 6. August 1870, damois Kommandierender General vom II. Armee-Korps)
* General der Infanterie Ludwig Freiherr von und zu der Tann-Rathsamhausen (aufgnomma am 1. September 1870, damois Kommandierender General des I. Armee-Korps)
* General der Infanterie Felix Graf von Bothmer (aufgnomma am 31. Mai 1915, damois Fiara vom Korps „Bothmer“)
* Generalleutnant Paul Ritter von Kneußl (aufgnomma am 8. Oktober 1915, damois Kommandeur vo da 11. Infanterie-Division)
* Oberstleutnant Hans Ritter von Hemmer (aufgnomma am 4. Juni 1916, damois Chef vom Generalstab vo da Kaiserlich Deitschn Südarmee)
* Generalleutnant Philipp von Hellingrath (aufgnomma am 18. August 1916, damois Kommandeur vo da boarischn Kavallerie-Division)
* General der Infanterie Karl Ritter von Fasbender (aufgnomma am 3. September 1916, damois Kommandierender General vom I. boarischn Reserve-Korps)
* Generalleutnant Konrad Krafft von Dellmensingen (aufgnomma am 26. September 1916, damois Fiara vom Alpenkorps)
* General der Kavallerie Ludwig Frhr. von Gebsattel (aufgnomma am 7. Jenna 1917, damois Kommandierender General III. Armee-Korps)
* Oberst Friedrich Frhr. Kreß von Kressenstein (aufgnomma am 19. Aprui 1917, damois Befehlshaber vo da 8. Türkischen Armee)
* Generalleutnant Hermann Frhr. von Stein (aufgnomma am 22. August 1917, damois Kommandierender General vom III. Armee-Korps)
* Generalmajor Ludwig Ritter von Tutschek (aufgnomma am 24. Oktober 1917, damois Fiara vom Alpenkorps)
* Leutnant der Reserve Josef Ritter von Steiner (aufgnomma am 15. Aprui 1918, damois Kompaniefiara im 3. Infanterie-Regiment)
* Generalmajor Prinz Franz vo Bayern (aufgnomma am 26. Aprui 1918, damois Kommandeur vo da 4. Infanterie-Division)
* General der Kavallerie Otto von Stetten (aufgnomma am 12. Mai 1918, damois Kommandierender General vom II. Armee-Korps)
* Generalleutnant Nikolaus Ritter von Endres (aufgnomma am 11. August 1918, damois Fiara vom I. Armee-Korps)

### Rittakreiz (Auswoi)
* Maximilian Ritter von Kirschbaum, Generalmajor, Kommandeur vo da 6. Infanterie-Division
* Ernst Ritter von Brunner, Oberst vom Reserve-Infanterie-Regiment 10
* Julius Ritter von Braun, Generalmajor a.D. (Schwoga vom Hans Ritter v. Seißer)
* Karl Ritter von Düwell, Oberst
* Franz Ritter von Epp, General und Reichsstatthalter unta da Nazi-Zeit in Bayern
* Robert Ritter von Greim, Generalfeldmarschall
* Karl Ritter von Halt, Sportla, Vorstand vo da Deitschen Bank und NOK-President
* Bruno Ritter von Hauenschild, z'letzt Generalleutnant und Kommandeur vo da Schuin von da Panzertruppn
* Hubert Ritter von Heigl, Generalmajor und General vo de Pioniere beim Oberkommando Nordwest
* Georg Ritter von Hengl, SS-Obersturmbannführer, General der Gebirgstruppen und Kommandierender General vom XIX. Gebirgskorps (Wehrmacht)
* Christian Ritter von Langheinrich, Major der Reserve, Justizrat
* Wilhelm Ritter von Leeb, Ordnskanzler, Generalfeldmarschall
* Hans Ritter von Lex, deitscha Politika und vo 1961 bis 1967 President vom Deitschn Rotn Kreiz
* Joseph Maximilian Ritter von Maillinger, boarischa General und Kriagsminister
* Hans Ritter von Mieg, General a. D. (verheirat mit'm Cousine vom Hans Ritter v. Seißer)
* Ludwig Ritter von Mussinan, boarischa Generalleutnant
* Maximilian Ritter von Pohl, General der Flieger und Kommandierender General vo da Luftwaffn in Mittelitalien
* Christian Ritter von Popp, Leutnant der Reserve, Architekt
* Friedrich („Fritz“) Ritter von Röth, Oberleutnant der Reserve, Jagdfliaga und Träga vom preißischn Ordn Pour le Mérite
* Eduard Ritter von Schleich, z'letzt Generalleutnant.
* Hans Ritter von Schmidt, Major der Reserve und Kommandeur vom Infanterieregiment 546
* Eugen Ritter von Schobert, Generaloberst und Oberbefehlshaber vo da Kaiserlich Deitschn 11. Armee
* Hans Ritter von Seißer, Oberstleutnant der Boarischn Armee und spada Oberst vo da bayerischen Landespolizei (Schwoga vom Generalmajor Julius Ritter von Braun).
* Ernst Ritter von Steindorff, Landwehr-Leutnant und Kompaniefiara im 11. Infanterie-Regiment
* Wilhelm Ritter von Thoma, Generalmajor und Kommandeur vo da 17. Panzerdivision
* Maximilian Ritter von Zottmann, Generalmajor

## Beleg


## Literatua
* Schrettinger (Archivar des Ordens): *Der königlich Bayerische Militär-Max-Joseph-Orden und seine Mitglieder*. Minga 1882
* Rudolf v. Kramer, Otto Freiherr von Waldenfels: *Der königlich bayerische Militär-Max-Joseph-Orden.* Selbstverlag des k. b. Militär-Max-Joseph-Ordens, Minga 1966

## Im Netz
* Liste der Träger des Militär-Max-Joseph-Ordens Erster Weltkrieg (englisch)